rejauldu/bengali-wikipedia huggingface dataset:
আমিন মুহাম্মদ জান বুখারি (, ; জন্ম: ২ মে ১৯৯৭; আমিন বুখারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।  সৌদি ফুটবল ক্লাব আল ইত্তিহাদের যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, সৌদি ক্লাব আল ইত্তিহাদের মূল দলে ডাক পাওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে আল ইত্তিহাদের তিনি একটি ম্যাচেও অংশগ্রহণ করেননি। অতঃপর ২০২০–২১ মৌসুমে তিনি আল নাসরে যোগদান করেছেন। মাঝে তিনি এক মৌসুমের জন্য আল আইনের হয়ে ধারে খেলেছেন।  ২০১৬ সালে, বুখারি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আমিন মুহাম্মদ জান বুখারি ১৯৯৭ সালের ২রা মে তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বুখারি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:সৌদি ফুটবলার বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:জেদ্দার ক্রীড়াব্যক্তি বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক
মাদারগঞ্জ পৌরসভা বাংলাদেশের জামালপুর জেলার অন্তর্গত একটি পৌরসভা।  অবস্থান এই পৌরসভাটি মাদারগঞ্জ উপজেলায় অবস্থিত।এর উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ি উপজেলা, পূর্বে মেলান্দহ উপজেলা ও জামালপুর সদর উপজেলা এবং পশ্চিমে বগুড়া জেলা অবস্থিত।  ইতিহাস   মাদারগঞ্জ পৌরসভা ২১ ডিসেম্বর ১৯৯৯ সালে ৯টি ওয়ার্ড নিয়ে গঠিত হয়।  প্রশাসনিক এলাকা  পৌরসভা কার্যালয়ের অবস্থান  ৪ নং বালিজুড়ী, মাদারগঞ্জ, জামালপুর  আয়তন  ১০.৭৯ বর্গ কি.মি. ওয়ার্ড  ৯ টি মহল্লা   ২২ টি মৌজা   টি   জনসংখ্যার উপাত্ত  বাংলাদেশের ২০০১ সালের অাদমশুমারি (জনসংখ্যা গণনা) অনুযায়ী মাদারগঞ্জ পৌরসভার জনসংখ্যা ৩০০৭৬ জন।  পরিসংখ্যান  জনসংখ্যার উপাত্ত পুরুষ  ১৫২২৪ জন মহিলা  ১৪৮৫২ জন   শিক্ষা প্রতিষ্ঠান  মাদারগঞ্জ পৌরসভায় উল্লেখযোগ্য শিক্ষা প্রতিষ্ঠান সমূহ-  প্রাথমিক বিদ্যালয় বালিজুড়ী মডেল সরকারি প্রাথমিক বিদ্যালয় বালিজুরী আর.এ সরকারি প্রাথমিক বিদ্যালয় মির্জা কাশেম মডার্ণ মডেল সরকারি প্রাথমিক বিদ্যালয় জোনাইল সরকারি প্রাথমিক বিদ্যালয় জোনাইল নয়াপাড়া সরকারি প্রাথমিক বিদ্যালয় জোনাইল পক্ষিমারী সরকারি প্রাথমিক বিদ্যালয় জোনাইল দক্ষিণ পক্ষিমারী সরকারি প্রাথমিক বিদ্যালয় জোনাইল বীর গোপালপুর সরকারি প্রাথমিক বিদ্যালয় জোনাইল চাইলেনীপাড়া সরকারি প্রাথমিক বিদ্যালয় বাণিকুঞ্জ সরকারি প্রাথমিক বিদ্যালয়  কিন্ডার গার্টেন জুই কিন্ডার গার্টেন এন্ড হাই স্কুল মাদারগঞ্জ আর্দশ কিন্ডার গার্টেন এন্ড হাই স্কুল মাদারগঞ্জ প্রি-ক্যাডেট এন্ড হাই স্কুল হলি মিশন স্কুল এন্ড কলেজ(মাদারগঞ্জ শাখা) নবপ্রাণ স্কুল  মাধ্যমিক বিদ্যালয় জোনাইল উচ্চ বিদ্যালয় মির্জা রওশন আলী উচ্চ বিদ্যালয় বালিজুড়ী এফ.এম উচ্চ বিদ্যালয় বালিজুড়ী রওশন আরা সরকারি বালিকা উচ্চ বিদ্যালয় মাদারগঞ্জ এ.ম পাইলট উচ্চ বিদ্যালয় জোনাইল নয়াপাড়া ফাতেমা খানমামুদ উচ্চ বিদ্যালয় স্টুডেন্ট কেয়ার হাই স্কুল সানশাইন একাডেমি  মাদ্রাসা বালিজুড়ী এস.এম সিনিয়র ফাযিল (ডিগ্রি) মাদ্রাসা মাদারগঞ্জ আব্দুল আলী মির্জা কাসেম কামিল মাদরাসা জোনাইল বাজার হাফেজিয়া কওমি মাদ্রাসা ও এতিমখানা  দারুল কোরআন ইন্টারন্যাশনাল হেফজ মাদ্রাসা   দারুল উলুম বালক বালিকা মাদ্রাসা  কলেজ জামালপুর টেক্সটাইল ইনস্টিটিউট মাদারগঞ্জ এ এইচ জেড সরকারি কলেজ মাদারগঞ্জ মির্জা কাসেম নরুন্নাহার মহিলা কলেজ   দর্শনীয় স্থান তালুকদার বাড়ীর মসজিদ ঠাকুরবাড়ীর মন্দির তমালতলা শিব মন্দির খরকা বিল হাওয়াই রোড জোনাইল তালতলা   উল্লেখযোগ্য ব্যক্তি   বীর মুক্তিযোদ্ধা শহীদ গোলাপ হোসেন (জোনাইল পূজা ঘাটি)  আশিক মাহমুদ তালুকদার  সুরুজ তরফদার  মির্জা আজম  গীতিকার নজরুল ইসলাম বাবু   বহিঃসংযোগ   মাদারগঞ্জ উপজেলা  তথ্যসূত্র  বিষয়শ্রেণী:জামালপুর জেলার পৌরসভা
মোহাম্মদনগর রেলওয়ে স্টেশন বাংলাদেশের খুলনা বিভাগের খুলনা জেলার হরিণটানা থানার একটি  রেলওয়ে স্টেশন।  ইতিহাস দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে মোহাম্মদনগর সহ মোট ৮ টি রেলওয়ে স্টেশন  ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।  তথ্যসূত্র  বিষয়শ্রেণী:খুলনা জেলার রেলওয়ে স্টেশন
সুলতানপুর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।   আয়তন ও জনসংখ্যা  মোট জনসংখ্যা: প্রায় ১৮,২৫৪ জন।   শিক্ষা  সাক্ষরতার হার: ৩৪.৮২%। শিক্ষা প্রতিষ্ঠান: মাদ্রাসা: ০১টি। উচ্চ বিদ্যালয় ২ টি প্রাথমিক৭ টি   আরও দেখুন   রাজবাড়ী জেলা  রাজবাড়ী সদর উপজেলা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:রাজবাড়ী সদর উপজেলার ইউনিয়ন
১৮৩১ সালের যুক্তরাজ্যের সাধারণ নির্বাচনে নির্বাচনী সংস্কারের সমর্থকরা ব্যাপক জয়লাভ করে যা ছিল প্রধান নির্বাচনী ইস্যু। ফলস্বরূপ এটি ছিল শেষ অসংস্কারবিহীন নির্বাচন কারণ নিম্নলিখিত সংসদ ১৮৩২ সালের সংস্কার আইন পাস করা নিশ্চিত করেছিল। ২৮ এপ্রিল থেকে ১ জুন ১৮৩১ পর্যন্ত ভোটগ্রহণ অনুষ্ঠিত হয়েছিল। হুইগস টোরিদের উপর ১৩৬ সংখ্যাগরিষ্ঠতা জিতেছিল, যা একটি ভূমিধসের কাছাকাছি ছিল যতটা অসংস্কারহীন নির্বাচনী ব্যবস্থা প্রদান করতে পারে। নতুন নির্বাচনী ব্যবস্থা প্রণীত হওয়ার পর সরকার যেহেতু সংসদ ভেঙ্গে দেয় ফলে সংসদটি সংক্ষিপ্ত ছিল এবং পরের বছর আরেকটি নির্বাচন হয়েছিল। ১৭১৫ সালের পর এই নির্বাচনটি প্রথম সংখ্যালঘু দলের দ্বারা বিজয়ী হয়েছিল।   রাজনৈতিক পরিস্থিতি  ১৮৩০ সালে নির্বাচিত নবম যুক্তরাজ্য পার্লামেন্টে ডিউক অফ ওয়েলিংটনের টোরি সরকারের জন্য স্থিতিশীল কমন্স সংখ্যাগরিষ্ঠতার অভাব ছিল: সর্বোত্তম অনুমান হল যে এর ৩১০ জন সমর্থক, ২২৫ জন প্রতিপক্ষ এবং ১২১ জন সন্দেহজনক ছিল।D.R. Fisher, History of Parliament 1820–1832, vol. ধারাবাহিক পরাজয়ের পর ১৫ নভেম্বর ১৮৩০ তারিখে হেনরি পার্নেলের দেওয়ানি তালিকায় তদন্তের জন্য প্রস্তাব ২৩৩ থেকে ২০৪ পর্যন্ত চলে; এই পরাজয় ওয়েলিংটন এবং তার মন্ত্রিসভাকে বিস্মিত করে এবং তাদের পদত্যাগ করতে বাধ্য করে। ওয়েলিংটন বিরোধী দলে যান স্যার রবার্ট পিল কমন্সে বিরোধী দলের প্রধান নেতা হন। আর্ল গ্রে-এর অধীনে একটি হুইগ সরকার ১৮৩০ সালের ২২ নভেম্বর নিযুক্ত করা হয়, যা ১৮০৬-০৭ সালে সমস্ত প্রতিভা মন্ত্রিসভার পর প্রথম। হাউস অফ কমন্সের সরকারের নেতা ছিলেন ভিসকাউন্ট অ্যালথর্প, যিনি এক্সচেকারের চ্যান্সেলর হিসাবেও দায়িত্ব পালন করেছিলেন।[ উদ্ধৃতি প্রয়োজন ]  আর্ল গ্রে ঐতিহ্যবাহী নির্বাচনী ব্যবস্থায় সংস্কার আনতে দৃঢ়প্রতিজ্ঞ ছিলেন যা বহু দশক ধরে আলোচিত ছিল। অভিজাত পিরদের সাথে তিনি সংস্কারের একটি আশ্চর্যজনকভাবে সাহসী পরিকল্পনা তৈরি করেন; ২২ মার্চ ১৮৩১ তারিখে সংস্কার বিলের দ্বিতীয় পঠনটি শুধুমাত্র একটি ভোটে (৩০২-৩০১) সম্পন্ন হয়েছিল। টোরি বিরোধীরা স্কিমটি এগিয়ে যাওয়া বন্ধ করার জন্য দৃঢ়প্রতিজ্ঞ ছিল এবং ১৮ এপ্রিল যখন বিলটি কমিটিতে যায় এরপরে জেনারেল গ্যাসকোইন একটি সংশোধনী আনেন যার জন্য ইংল্যান্ড এবং ওয়েলসের প্রতিনিধিত্বকারী মোট এমপিদের সংখ্যা হ্রাস করা উচিত নয়। এই প্রস্তাবটি একটি দক্ষতার সাথে তৈরি করা ' রেকিং অ্যামেন্ডমেন্ট ' ছিল এবং যখন এটি ২৯৯-২৯১ দ্বারা ১৯ এপ্রিল পাস হয়, গ্রে সরকার জানত যে এটি তার আইন পাবে না। প্রকৃতপক্ষে, কমিটির পর্যায় শুরু হওয়ার সাথে সাথে গ্রে একটি বিলুপ্তির জন্য অনুরোধ করতে প্রস্তুত ছিলেন এবং রাজা চতুর্থ উইলিয়াম অনিচ্ছায় সম্মত হন; রাজা ২২ এপ্রিল ব্যক্তিগতভাবে (একটি মহান রাজনৈতিক গোলযোগের মধ্যে) সংসদ ভেঙে দেন।  সেই তারিখ থেকে সর্বোচ্চ সাত বছরের মেয়াদের জন্য ১৮৩১ সালের ১৪ জুন নতুন সংসদের বৈঠক ডাকা হয়েছিল।[ উদ্ধৃতি প্রয়োজন ]  তথ্যসূত্র   উৎস  British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000). Source: Dates of Elections – Footnote to Table 5.02  British Historical Facts 1760–1830, by Chris Cook and John Stevenson (The Macmillan Press 1980). Source: Types of constituencies – Great Britain  His Majesty's Opposition 1714–1830, by Archibald S. Foord (Oxford University Press 1964)  Parliamentary Election Results in Ireland 1801–1922, edited by B.M. Walker (Royal Irish Academy 1978). Source: Types of constituencies – Ireland  ১৮৩১
স্তরীভূত শল্কাকার আবরণীকলা (Stratified squamous epithelium) হল ভিত্তি পর্দার উপর স্তরবদ্ধভাবে সজ্জিত শল্কাকার (সমতলিত) আবরণীকলাকোষ দ্বারা গঠিত একটি কলা। ভিত্তি পর্দার সংস্পর্শে থাকে কেবল একস্তর কোষ; কাঠামোগত অখণ্ডতা বজায় রাখার জন্য অন্যান্য স্তরগুলো পরস্পরের সাথে সংলগ্ন থাকে। যদিও এই আবরণীকলাকে শল্কাকার বলা হয়, স্তরগুলির মধ্যে অনেক কোষ সমতলিত নাও হতে পারে; এর কারণ আবরণীকলার নামকরণের রীতি অনুসারে পৃষ্ঠতলের কোষের ধরন অনুযায়ী নাম দেওয়া হয়। গভীরতম স্তরগুলিতে কোষগুলি স্তম্ভাকার বা ঘনকাকার হতে পারে। এখানে কোনও আন্তঃকোষীয় ফাঁকা স্থান নেই। এই ধরণের আবরণীকলা শরীরের সেইসব অঞ্চলের জন্য বিশেষ উপযোগী যেখানে ক্রমাগত ঘর্ষণের সম্ভাবনা থাকে, কারণ পুরু স্তরগুলি পর্যায়ক্রমে ঝরে পড়তে পারে এবং ভিত্তি পর্দা উন্মুক্ত হওয়ার আগেই প্রতিস্থাপিত হতে পারে। এটি ত্বকের সর্ববহিঃস্থ স্তর এবং মুখ, অন্ননালী ও যোনির আন্তঃস্তর গঠন করে।  স্তন্যপায়ী, সরীসৃপ ও পাখিদের ত্বকের এপিডার্মিসে, স্তরীভূত শল্কাকার আবরণীকলার পৃষ্ঠতলের বহিঃস্থ স্তরের কেরাটিন স্তরটির নাম স্তরুম কর্নিয়াম। স্তরুম কর্নিয়াম কেরাটিনায়িত ও মৃত শল্কাকার কোষ দ্বারা গঠিত। এগুলি পর্যায়ক্রমে ঝরে পড়ে।  গঠন  অকেরাটিনায়িত অকেরাটিনায়িত পৃষ্ঠতলগুলিকে শুষ্ক হয়ে যাওয়া থেকে রক্ষা করার জন্য দৈহিক নিঃসরণ দ্বারা সিক্ত রাখতে হয়। স্তরুম কর্নিয়ামের কোষগুলি কখনও কখনও কেরাটিনবিহীন ও জীবিত থাকে।  অকেরাটিনায়িত স্তরীভূত শল্কাকার আবরণীকলার উদাহরণের মধ্যে রয়েছে মুখগহ্বরের আস্তরণের কিছু অংশ, গলবিল, চোখের কনজাংটিভা, অন্ননালীর উপরের এক-তৃতীয়াংশ, মলাশয়, ভালভা ও যোনি।  কেরাটিনোসাইট দ্বারা গঠিত হওয়া সত্ত্বেও, এমনকি অকেরাটিনায়িত পৃষ্ঠতলগুলিতেও একটি ক্ষুদ্রতর অতিরিক্ত কেরাটিনায়িত স্তর বিদ্যমান থাকে যার বেধ আবরণীকলার বয়স এবং এটি যে ক্ষতির সম্মুখীন হয়েছে তার উপর নির্ভর করে পরিবর্তিত হয়।  কেরাটিনায়িত কেরাটিনায়িত পৃষ্ঠতলগুলি কেরাটিন প্রোটিন দ্বারা শোষণ থেকে সুরক্ষিত থাকে। কেরাটিনায়িত আবরণীকলার পৃষ্ঠে কেরাটিন জমা থাকে যা এটিকে অপ্রবেশ্য ও শুষ্ক করে তোলে। কেরাটিনায়িত স্তরীভূত শল্কাকার আবরণীকলার উদাহরণের মধ্যে রয়েছে ত্বক, হাতের তালুর এপিডার্মিস, পায়ের তলা, এবং চর্বণকারী শ্লৈষ্মিক ঝিল্লি।  গ্যালারি  তথ্যসূত্র  বিষয়শ্রেণী:আবরণীকলা
বনু আসলাম ইসলামী নবী মুহাম্মদের যুগে আরবীয় উপজাতি ছিল। হামরা আল-আসাদের আক্রমণ চলাকালীন মুহাম্মদ এই গোত্রের অন্তত তিনজন গুপ্তচর প্রেরণকারী মক্কান সেনাবাহিনীর সন্ধানের জন্য প্রেরণ করেছিলেন।   খন্দকের যুদ্ধ হিসাবে খন্দকের যুদ্ধ নামেও পরিচিত, বনু আসলাম উপজাতির সমন্বয়ে গঠিত একটি উপজাতি গঠিত হয়েছিল যারা যুদ্ধে অংশ নিয়েছিল।Sayyid Saeed Akhtar Rizvi, The Holy Prophet, p. 79  আবু বকর এর যুগে বানু আসলাম আবু বকর ও উমরের সমর্থনে এসে রিদ যুদ্ধের সময় আবু বকরের প্রতি আনুগত্যের অঙ্গীকার করেছিলেন। আবু বকর তাদের উল্লেখ করেছিলেন, এটি দেখার পরে তিনি বিজয় সম্পর্কে নিশ্চিত ছিলেন। Wilferd Madelung, The Succession to Muhammad: A Study of the Early Caliphate, p.34   আরও দেখুন    মুহাম্মাদ এর নেতৃত্বে যুদ্ধ তালিকা   তথ্যসূত্র   বিষয়শ্রেণী:আরবের গোত্র
সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। এখানে বাংলা ভাষা ও রাষ্ট্রভাষা হিসেবে স্বীকৃত।এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়।   তথ্যসূত্র    বহিঃসংযোগ   সিয়েরা লিওনের ভাষার উপর এথনোলগ-এর রিপোর্ট  বিষয়শ্রেণী:সিয়েরা লিওন বিষয়শ্রেণী:আফ্রিকার ভাষা
আর্সিকেরে () ভারতের কর্ণাটক রাজ্যের হাসান জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮০৭ মিটার (২৬৪৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আর্সিকেরে শহরের জনসংখ্যা হল ৪৩,১২৫ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১১% হল ৬ বছর বা তার কম বয়সী।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে আর্সিকেরে এর সাক্ষরতার হার বেশি।   তথ্যসূত্র   বিষয়শ্রেণী:কর্ণাটকের শহর
thumb|300px|উদ্ভিদকোষে প্লাষ্টিড প্লাস্টিড (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং  ইউক্যারিওটিক প্রাণী কোষে দেখা যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷ প্লাস্টিড বিজ্ঞানী আর্নস্ট হেকেল 1866 সালে  আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন। প্লাস্টিড উদ্ভিদ কোষের এক অনন্য বৈশিষ্ট্য। উদ্ভিদ কোষের সাইটোপ্লাজমের মধ্যে ক্ষুদ্র, দানাদার বিভিন্ন আকারের প্লাস্টিড পাওয়া যায়। এর উপস্থিতির কারণে উদ্ভিদের পাতা,ফুল ও ফলে বিচিত্র রং দেখা যায়।প্লাস্টিড মূলত ৩ প্রকারের হয়ে থাকে । যথা:  ১/ক্লোরোপ্লাস্ট(সবুজ রঙের)  ২/ক্রোমোপ্লাস্ট(বিভিন্ন রঙের)  ৩/লিউকোপ্লাস্ট(বর্ণ হীন)  কাজ প্লাস্টিডের প্রধান কাজ খাদ্য প্রস্তুত করা, খাদ্য সঞ্চয় করা এবং উদ্ভিদ দেহকে বর্ণময় ও আকর্ষণীয় করা৷ বিভিন্ন ধরনের কীট প্রতঙ্গ কে আকৃষ্ট করে অর্থাৎ পরাগযোগে সাহায্য করাই হলো প্লাস্টিডের কাজ। এছাড়া ক্লোরোপ্লাস্ট সবুজ রঙের হয়ে থাকে।ক্লোরোপ্লাস্টের ভিতর ক্লোরোফিল থাকে যা উদ্ভিদের সালোকসংশ্লেষে সাহায্য করে।  উদ্ভিদ 300px|থাম্ব থাম্ব|300px  উদ্ভিদে, প্লাস্টিডগুলোর বিভিন্ন অবস্থার মধ্যে পার্থক্য হতে পারে, তারা কোষে অবদানের জন্য কোন ফাংশন উপর নির্ভর করে। অবিচ্ছিন্ন প্লাস্টিডস (প্রোপ্লাস্টিডস) নিম্নলিখিত যে কোনো  রূপে বিকাশ হতে পারে: ক্লোরোপ্লাস্ট: সবুজ প্লাস্টিড সালোকসংশ্লেষের জন্য৷ উচ্চ শ্রেণীর প্রতিটি উদ্ভিদ কোষে ১০ থেকে ৪০ টি ক্লোরোপ্লাস্ট থাকে। ক্রোমোপ্লাস্ট: রঙ্গক পদার্থ সংশ্লেষণ এবং  জমা করে রাখে৷ ক্যারোটিন(কমলা-লাল) ও জান্থোফিল(হলুদ) পিগমেন্টের জন্য এরা রঙিন হয়। লিউকোপ্লাস্ট: এতে কোন রঞ্জক পদার্থ নেই। এতে সূর্যের আলো পৌছায়না। আলোর স্পর্শ পেলে ক্লোরোপ্লাস্টে পরিনত হতে পারে। খাদ্য সঞ্চয় করে রাখা এবং শর্করা থেকে শ্বেতসার জাতীয় খাদ্য তৈরি করা এদের প্রধান কাজ।  তথ্যসূত্র    বিষয়শ্রেণী:কোষ জীববিজ্ঞান বিষয়শ্রেণী:অঙ্গাণু বিষয়শ্রেণী:উদ্ভিদ শারীরতত্ত্ব বিষয়শ্রেণী:সালোকসংশ্লেষ
থাম্ব|নীল ফলক, ৩ কেনসিংটন কোর্ট গার্ডেন, কেনসিংটন, লন্ডন, ১৯৫৭ থেকে ১৯৬৫ সাল পর্যন্ত এই বাসায় থাকতেন এলিয়ট টমাস স্টেয়ার্ন্‌স এলিয়ট, ওএম (; জন্ম: ২৬শে সেপ্টেম্বর, ১৮৮৮ সালে সেন্ট লুইস, আমেরিকা – মৃত্যু: ৪ঠা জানুয়ারি, ১৯৬৫ ইংল্যান্ড) ইংরেজি ভাষার একজন, কবি, নাট্যকার সাহিত্য সমালোচক এবং এবং বিংশ শতকের অন্যতম প্রতিভাশালী কবি।Bush, Ronald. "T.S. Eliot's Life and Career." American National Biography. Ed. John A Garraty and Mark C. Carnes. New York: Oxford University Press, 1999.  তিনি ১৮৮৮ সালে যুক্তরাষ্ট্রের মিশৌরির সেন্ট লুইসে জন্মগ্রহণ করেন। তবে মাত্র ২৫ বছর বয়সে ১৯১৪ সালে ইংল্যান্ডে চলে যান এবং ১৯২৭ সালে ৩৯ বছর বয়সে ব্রিটিশ নাগরিকত্ব গ্রহণ করেন। তিনি আর কখনো আমেরিকা ফিরে যান নি। এজরা পাউন্ড ছিলেন টমাস স্টেয়ার্ন্‌স এলিয়ট এর ঘনিষ্ঠ বন্ধু।ইলিয়ট ১৯১৫ সালের দিকে তার কবিতা দি লাভ সং অফ জে আলফ্রেড প্রুফ্রক এর মাধ্যমে সবার নজর কাড়েন। এই কবিতার পরে তার ঝুলি থেকে একে একে বের হয় বিশ্ববিখ্যাত সব কবিতা। এদের মধ্যে  দি ওয়েস্ট ল্যান্ড (১৯২২),  দি হলো মেন (১৯২৫),  অ্যাশ ওয়েন্সডে (১৯৩০) এবং  ফোর কোয়ার্টার্স (১৯৪৫) অন্যতম।Thomas Stearns Eliot, Encyclopaedia Britannica, accessed 7 November 2009.  তার নাটকগুলোর মধ্যে অন্যতম ছিল  মার্ডার ইন দ্যা ক্যাথেড্রাল (১৯৩৫)।  আধুনিক সাহিত্যে অভূতপূর্ব অবদানের স্বীকৃতি স্বরূপ ১৯৪৮ সালে তার বিখ্যাত কবিতা  "The Waste Land"  জন্য তিনি সাহিত্যে নোবেল পুরস্কারে ভূষিত হন।"The Nobel Prize in Literature 1948 – T.S. Eliot", Nobelprize.org, taken from Frenz, Horst (ed). Nobel Lectures, Literature 1901–1967. Elsevier Publishing Company, Amsterdam, 1969, accessed 6 March 2012. “দ্যা ওয়েস্ট ল্যান্ড” কবিতায় তিনি "Indian Literature & Philosophy" এর অনুপ্রবেশ ঘটিয়েছেন।   তথ্যসূত্র    বহিঃসংযোগ    T. S. Eliot Society (UK) Resource Hub   T. S. Eliot Hypertext Project   What the Thunder Said: T. S. Eliot  T. S. Eliot at Faber and Faber  T. S. Eliot Society (US) Home Page  বিষয়শ্রেণী:মার্কিন কবি বিষয়শ্রেণী:ব্রিটিশ কবি বিষয়শ্রেণী:১৮৮৮-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:নোবেল বিজয়ী সাহিত্যিক বিষয়শ্রেণী:ব্রিটিশ নোবেল বিজয়ী বিষয়শ্রেণী:অর্ডার অব মেরিট গ্রহণকারী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর প্রাবন্ধিক বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:২০শ শতাব্দীর ব্রিটিশ কবি বিষয়শ্রেণী:ফ্রান্সে মার্কিন প্রবাসী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:২০শ শতাব্দীর মার্কিন কবি বিষয়শ্রেণী:মার্কিন পুরুষ কবি বিষয়শ্রেণী:মহাকবি বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন লেখক বিষয়শ্রেণী:২০শ শতাব্দীর ছোটগল্পকার বিষয়শ্রেণী:মার্কিন পুরুষ প্রাবন্ধিক বিষয়শ্রেণী:মার্কিন পুরুষ ছোটগল্পকার বিষয়শ্রেণী:ব্রিটিশ পুরুষ ছোটগল্পকার বিষয়শ্রেণী:আধুনিকতাবাদ বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:আধুনিকবাদী থিয়েটার বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:টনি পুরস্কার বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন পুরুষ নাট্যকার
সুসান ডি ওজস্কি (জন্ম: ৫ জুলাই ১৯৬৮) যুক্তরাষ্ট্রের একজন ব্যবসায়ী এবং জনপ্রিয় ভিডিও দেখার ওয়েবসাইট ইউটিউবের প্রাক্তন প্রধান নির্বাহী কর্মকর্তা (সিইও)।   জন্ম ও শিক্ষাজীবন  সুসান ওজস্কির মা ইস্থার ওজস্কি একজন শিক্ষাবিদ এবং বাবা স্ট্যানলি ওজস্কি স্ট্যানফোর্ড বিশ্ববিদ্যালয়ের পদার্থবিদ্যার অধ্যাপক। সুসান ওজস্কি ১৯৯০ সালে ইতিহাস এবং সাহিত্য বিষয়ে হার্ভার্ড বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৯৩ সালে ইউনিভার্সিটি অব ক্যালিফোর্নিয়া থেকে অর্থনীতি বিষয়ে স্নাতকোত্তর এবং ১৯৯৮ সালে ইউসিএলএ অ্যান্ডারসন স্কুল অব ম্যানেজমেন্ট থেকে মার্স্টাস ইন বিজনেস অ্যাডমিনিস্ট্রেশন (এমবিএ) ডিগ্রি অর্জন করেন। usatoday30.usatoday.com/.../2007-07-04-google-wojcicki_N.htm   কর্মজীবন  ১৯৯৮ সালে বিশ্বখ্যাত সার্চ ইঞ্জিন গুগলের প্রতিষ্ঠাতা ল্যারি পেজ এবং সার্জে ব্রিন তাদের প্রথম অফিস শুরু করেন সুসান ওজস্কিদের ক্যালিফোর্নিয়ার বাড়ির গ্যারেজে।USA Today: "The house that helped build Google" by Jefferson Graham July 5, 2007 সুসান ওজস্কিকে বলা হয় "বিজ্ঞাপনে সবচেয়ে গুরুত্বপূর্ণ ব্যক্তি"।  এবং " গুগলের গুরুত্বপূর্ণ ব্যক্তিদের একজন"। ২০১১ সালে বিশ্বখ্যাত ম্যাগাজিন ফোর্বসের করা ১০০ প্রভাবশালী নারীর তালিকায় তিনি ছিলেন ১৬তম।  ২০১২ সালে তিনি একই তালিকায় ২৫তম  এবং ২০১৩ সালে ৩০তম হয়েছিলেন।  এছাড়া তিনি আরেক বিশ্বখ্যাত ম্যাগাজিন ফরচুনের সেরা ৫০ প্রভাবশালী নারী ব্যবসায়ীর তালিকায় ২০১০, ২০১১, ২০১২, ২০১৩ সালে যথাক্রেমে #৪৩, #২৮, #১৮ এবং #১৯ তম ছিলেন।. ওজস্কি অ্যাডউইকের করা সেরা #৫০ তালিকায় ২০১৩ সালে শীর্ষে ছিলেন।  এছাড়া তিনি ভ্যানিটি ফেয়ারের নিউ ইস্টাবলিস্টমেন্ট তালিকায় ২০১৩ সালে ৩৬ তম স্থানে  এবং ২০১২ সালে #৩৯ তম ছিলেন।    ব্যক্তিগত জীবন  ওজস্কি গুগলের নির্বাহী ডেনিস ট্রপারকে বিয়ে করেন এবং এ দম্পতির চার সন্তান রয়েছে। তার বোন অ্যানি ওজস্কি ২৩অ্যান্ডমি নামের একটি স্ট্যার্টআপ প্রতিষ্ঠানের সহ-প্রতিষ্ঠাতা।   তথ্যসূত্র    বহি:সংযোগ   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউটিউব বিষয়শ্রেণী:ইউটিউব বিতর্ক বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:মার্কিন ব্যবস্থাপনা পরামর্শদাতা বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন নারী প্রধান নির্বাহী বিষয়শ্রেণী:গুগলের কর্মচারী বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন ইহুদি
কালাচি (, কালাচি), পূর্বনাম কালাচেভস্কি, হল কাজাখস্তানের আকমোলা অঞ্চলের এসিল জেলার একটি গ্রামীণ এলাকা। ২০১৪ খ্রিস্টাব্দের এক প্রতিবেদনে জানা যায় যে, এই গ্রামের জনসংখ্যার প্রায় পঞ্চমাংশ ব্যক্তিই 'স্লিপ সিনড্রোমে' আক্রান্ত। ২০১৫ খ্রিস্টাব্দের জানুয়ারী মাসের এক প্রতিবেদনে বলা হয় যে, গ্রামের অর্ধেকেরও বেশি লোকজন অন্যত্র চলে যাওয়ার পরিকল্পনা করছে। পরে ঘুমের অসুস্থতার রহস্যময় মহামারীর কারণ খুজতে গিয়ে দেখা যায় যে, গ্রামের কাছাকাছি একটি পরিত্যক্ত ইউরেনিয়াম খনি থেকে আসা কার্বন মনোক্সাইডের মাত্রা বৃদ্ধি পাবার কারণে উক্ত এলাকার অক্সিজেনের মাত্রা কমে যায়।   তথ্যসূত্র   বিষয়শ্রেণী:আকমোলা অঞ্চলের জনবহুল স্থান
বুর্গোস ক্লাব দে ফুটবল এসএডি (; সাধারণত বুর্গোস সিএফ এবং সংক্ষেপে বুর্গোস নামে পরিচিত) হচ্ছে বুর্গোস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯৮৫ সালের ১৩ই আগস্ট তারিখে প্রতিষ্ঠিত হয়েছে। ১২,১৯৪ ধারণক্ষমতাবিশিষ্ট এল প্লান্তিও স্টেডিয়ামে বুর্গালেসেস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/burgos-cf/stadion/verein/1536 বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় হোন আন্দোনি পেরেস আলোন্সো এবং সভাপতির দায়িত্ব পালন করছেন রোদ্রিগো সান্তিদ্রিয়ান।https://www.transfermarkt.com/burgos-cf/startseite/verein/1536 বর্তমানে স্পেনীয় রক্ষণভাগের খেলোয়াড় উনাই এলগেসাবাল এই ক্লাবের অধিনায়কের দায়িত্ব পালন করছেন।https://www.burgoscf.es/equipo/plantilla/burgos-cfhttps://www.worldfootball.net/teams/burgos-cf/2024/2/   ঘরোয়া ফুটবলে, বুর্গোস এপর্যন্ত ১২টি শিরোপা জয়লাভ করেছে; যার মধ্যে দুইটি সেহুন্দা দিভিসিওন শিরোপা রয়েছে। আন্দ্রেস গন্সালেস, আইতোর কোর্দোবা, মিকি মুনিয়োস, আদ্রিয়ান এর্নান্দেস এবং গাবি বালিন্তের মতো খেলোয়াড়গণ বুর্গোসের জার্সি গায়ে মাঠ কাঁপিয়েছেন।  ইতিহাস ১৯৮৫–৮৬ মৌসুমে, পেশাদার ফুটবল ক্লাব হিসেবে প্রথম মৌসুমে বুর্গোস স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন ৬ প্রদান করা হয়নি স্তরের পেশাদার ফুটবল লিগ দিভিসিওনেস রেগিওনালেস দে ফুতবলে প্রতিদ্বন্দ্বিতা করেছিল; ফেলিক্স আরনাইসের অধীনে উক্ত মৌসুমে বুর্গোস ২৮ জয় এবং ২ ড্রয়ে সর্বমোট ৫৮ পয়েন্ট অর্জন করে ১৯৮৫–৮৬ দিভিসিওনেস রেগিওনালেস দে ফুতবলের পয়েন্ট তালিকায় ১ম স্থান অর্জন করেছিল।  তথ্যসূত্র  বহিঃসংযোগ      বিষয়শ্রেণী:বুর্গোস ফুটবল ক্লাব বিষয়শ্রেণী:১৯৮৫-এ প্রতিষ্ঠিত ফুটবল ক্লাব বিষয়শ্রেণী:১৯৮৫-এ স্পেনে প্রতিষ্ঠিত বিষয়শ্রেণী:স্পেনের ফুটবল ক্লাব বিষয়শ্রেণী:সেহুন্দা দিভিসিওনের ক্লাব
মো. আতিক উল্লাহ (মৃত্যু: ১৫ সেপ্টেম্বর ২০০১) বাংলাদেশের হবিগঞ্জ জেলার আইনজীবী ও বাংলাদেশ জাতীয়তাবাদী দলের রাজনীতিবিদ ছিলেন। হবিগঞ্জ-৩ (সদর-লাখাই) আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে নির্বাচিত সংসদ সদস্য।   প্রাথমিক জীবন  অ্যাডভোকেট মো. আতিক উল্লাহ [[হবিগঞ্জ জেলার নিজামপুর ইউনিয়নের বাগুনীপাড়া গ্রামে জন্ম গ্রহন করেন।   রাজনৈতিক ও কর্মজীবন  আতিক উল্লাহ হবিগঞ্জ জেলা বিএনপির সাবেক সভাপতি। তিনি হবিগঞ্জ-৩ (সদর-লাখাই) আসন থেকে বাংলাদেশ জাতীয়তাবাদী দলের মনোনয়নে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হন।  ১৯৯১ ও জুন ১৯৯৬ সালের নির্বাচনে বিএনপির হয়ে লড়ে পরাজিত হন।   মৃত্যু  আতিক উল্লাহ ১৫ সেপ্টেম্বর ২০০১ সালে মৃত্যুবরণ করেন।   তথ্যসূত্র   বিষয়শ্রেণী:২০০১-এ মৃত্যু বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য
তামিলনাড়ু ফুটবল দল ভারতের অঙ্গ রাজ্য তামিলনাড়ুর একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।  তারা ১৯৭২-৭৩ এবং ২০১২ সালে ২বার সন্তোষ ট্রফির ফাইনালে উপস্থিত হয়েছে এবং কখনও জিততে পারেনি। তামিলনাড়ু দল ২০০৯ সালে সন্তোষ ট্রফি সেমি-ফাইনাল পৌঁছেছেন, যেখানে তারা গোয়া ফুটবল দলের কাছে হেরে যায়। ১৯৭২ সালের পূর্বে দলটি মাদ্রাজ ফুটবল দল হিসেবে প্রতিযোগিতা করত।   সাফল্য    সন্তোষ ট্রফিList of Santosh Trophy Finals  রানার্স-আপ (২): ১৯৭২-৭৩, ২০১১-১২  জাতীয় গেমস  রৌপ্যপদক (১): ২০০৭  ব্রোঞ্জপদক (১): ২০০২  মীর ইকবাল হুসেইন ট্রফি  বিজয়ী (১): ১৯৮৫-৮৬  রানার্স-আপ (১): ১৯৯৯-২০০০  এম দত্ত রায় ট্রফি  রানার্স-আপ (২): ২০০৪, ২০০৭  তথ্যসূত্র     বিষয়শ্রেণী:সন্তোষ ট্রফির দল বিষয়শ্রেণী:তামিলনাড়ু বিষয়শ্রেণী:ভারতে ফুটবল বিষয়শ্রেণী:তামিলনাড়ুতে ফুটবল
আখবার এল ইয়ম (  ) একটি আরবি ভাষার সাপ্তাহিক পত্রিকা যা মিশরে প্রকাশিত হয়।   ইতিহাস  আখবার এল ইয়ম ১৯৪৪ সালের নভেম্বরে আমিন ভাই, মোস্তফা আমিন ও আলী আমিন প্রতিষ্ঠা করেছিলেন।  কাগজটি সাপ্তাহিক হিসাবে প্রতি শনিবার প্রকাশিত হয়। পত্রিকাটির মালিকানা মিশরীয় শূরা কাউন্সিল এবং এটি একটি আধা-সরকারি পত্রিকা হিসাবে বিবেচিত। এর একটি দৈনিক সংস্করণ আল-আখবার নামে একটি আমিন ভাইয়েরা প্রতিষ্ঠা করেছিল।  ২০০০ সালে কাগজটির প্রচলন ছিল ১.৫ মিলিয়ন অনুলিপি।    আরও দেখুন    মিশরের সংবাদপত্রের তালিকা   তথ্যসূত্র    মিশরের সংবাদপত্র   প্রাতিষ্ঠানিক ওয়েবসাইট  বিষয়শ্রেণী:মিশরের সংবাদপত্র বিষয়শ্রেণী:আরবি ভাষার সংবাদপত্র বিষয়শ্রেণী:কায়রোর সংবাদপত্র